stanford-oval/wikipedia huggingface dataset:
קתדרלת מריה הקדושה בהילדסהיים

קתדרלת מריה הקדושה בהילדסהיים (בגרמנית: Hildesheimer Dom) היא הקתדרלה של העיר הילדסהיים שבגרמניה. הקתדרלה קרויה על שם מרים, אם ישו והיא הוכרזה כאתר מורשת עולמית ב-1985 יחד עם כנסיית מיכאל הקדוש בהילדסהיים.
ב-815 הפכה הילדסהיים לבישופות ונבנתה בה קתדרלה בגודל 36 מטרים מרובעים ואפסיס במזרחה. באותו מקום, נבנתה הקתדרלה בצורתה הנוכחית בשנים 1010–1020 בסגנון רומנסקי אוטוניאני האופייני לסקסוניה העתיקה, סגנון שמתבטא בין השאר בקיומם של אפסיס בשני קצות המבנה. שיפוצים והרחבות נערכו במאות הבאות מספר פעמים וב-22 במרץ 1945 נחרבה הקתדרלה כליל מהפצצות בעלות הברית במלחמת העולם השנייה. בשנות ה-50 וה-60 של המאה ה-20 נבנתה הקתדרלה מחדש.

בקתדרלה מצויות מספר פריטי אומנות ומורשת, בהן:
דלתות ברונזה מתקופת הבישוף ברנווארד מהילדסהיים, מעוטרות בתבליטים המתארים את חיי אדם וישו
עמוד ישו, עשוי ברונזה בגובה ארבעה מטרים וחצי, מעוטר בתבליטים על חיי ישו
שתי נברשות עגולות מהמאה ה-11
סרקופג של גוטהארד הקדוש (חי 960 עד 1038)
קברו של אפיפניוס מפאביה מהמאה ה-5
במרכז הקלויסטר עומדת קפלת אן שבנויה בסגנון גותי. הקפלה נבנתה ב-1321 וכמעט שלא ניזוקה במלחמת העולם השנייה. על קירותיה מטפס שיח ורדים אגדי בן 1000 שנים המסמל את ההצלחה והשגשוג של הילדסהיים. על פי האגדה, כל עוד ימשיך השיח להצמיח פרחים, תישאר הילדסהיים על כנה. למרות שהקתדרלה חרבה בהפצצות מלחמת העולם השנייה, השיח ניזוק אמנם, אך צמח שוב משורשיו שלא נפגעו.

מוזיאון הקתדרלה מציג אוסף נרחב של חפצי אומנות מימי הביניים.

ב-2010 החלו עבודות שיפוצים בקתדרלה שצפויות להסתיים ב-2014, ובמסגרתן נמצאו יסודות המבנה הקדום מ-815.
גלריה

החזית המערבית
תרשים מבנה הקתדרלה
איור של הקתדרלה מ-1890
מבט מצפון
קורי טן בום

| --- | --- |

 לידה:  15 באפריל 1892 אמסטרדם, הולנד 
 פטירה:  15 באפריל 1983 (בגיל 91) Placentia, ארצות הברית 
 מקום קבורה:  בית העלמין פיירהייבן 
 מדינה:  ממלכת ארצות השפלה 
 מקצוע:  סופרת, אוטוביוגרפית, לוחמת מחתרת 
 מידע חסידת אומות העולם
 פרסים והוקרה:  חסידת אומות העולם (12 בדצמבר 1967)  אביר במסדר אורנז'-נסאו 
 קישורים חיצוניים
 יד ושם:  קורי טן בום
 www.tenboom.org
 
קורי (קורנליה) טן בום (בהולנדית: Cornelia Johanna Arnolda ten Boom;‏ 1892 – 1983) הייתה הולנדית נוצריה שהצילה יהודים ולוחמי המחתרת ההולנדית בתקופת מלחמת העולם השנייה. אביה קספר טן בום ואחותה בטסי הצילו יהודים ושלושתם הוכרו כחסידי אומות העולם.
קורות חיים

הוריה של טן בום היו קלוויניסטים ובין חבריהם היו יהודים רבים. קורי טן בום נולדה בהארלם ולמדה את מקצוע השענות בבזל. לפני מלחמת העולם השנייה לא הייתה טן בום נשואה, ועבדה בחנות השעונים של אביה שהיה מודל החיקוי שלה. כמו כן עבדה טן בום בבית ספר של יום ראשון של כנסייתה בתור מורת דת.
קורות חיים > פעילות הצלה בתקופת מלחמת העולם השנייה

בתקופת מלחמת העולם השנייה, לאחר כיבוש הולנד בידי גרמניה, החלה טן בום להסתיר יהודים בביתה, שכונה "המחבוא" (בהולנדית – de schuilplaats). זאת עשתה בשיתוף עם אביה ואחותה. בנוסף לכך היה ביתם של השלושה בסיס של פעילות המחתרת ההולנדית והם היו חברים בארגון התנגדות מקומי שכונה Beje[דרוש תעתוק] – קיצור של שם הרחוב בו גרו, ברטלייוריסטראט (Bartelijorisstraat). משפחת טן בום החביאה כמה מאות יהודים ואנשי מחתרת הולנדים. רוב הפליטים נותרו במחבוא כמה ימים – או שעות – וחלקם חיו בבית במשך חודשים לצד בני המשפחה. לאחר ששהו היהודים בבית המשפחה, העבירה אותם קורי למעונות מסתור אחרים. בנוסף לכך העניקו בני משפחת טן בום בביתם מקלט לפעילי מחתרת ולפליטים אחרים שנמלטו מרדיפות הנאצים. בקצה הבית נמצא חדר השינה של קורי, שם הוקם קיר מזויף שאפשר להחביא עד שישה יהודים. עובדים של המחתרת ההולנדית התקינו במקום מערכת אוורור, מה שאפשר להחביא פליטים עד 24 שעות רצופות במהלך פשיטות ומעצרים. קורי הייתה אחראית על אספקת מזון למסתתרים, ובמספר מקרים בהם ילדה אישה יהודייה בבית, דאגה לה קורי למיטה בבית יולדות או במחלקת יולדות בבית חולים.
לעיתים הייתה קורי טן בום מחפשת יהודים שיש להסתירם, מיוזמתה שלה. כשנמצא מקום להסתרת יהודים, הייתה טן בום אחראית על בדיקת בטיחותו וחשאיותו לפני העברת היהודי אליו. לאחר הסתרת היהודי הייתה טן בום נמצאת בקשר מתמיד איתו, ומעבירה לו כרטיסי מזון. הכסף שנדרש לשם הצלת היהודים הגיע לעיתים מחנות התכשיטים והשעונים של בני משפחת טן בום, ולעיתים מיהודים בעלי ממון, ששילמו גם על הוצאות המחיה של היהודים חסרי האמצעים.
לאחר מעצרה של אחותה נולי, הזהירה המשטרה המקומית את קורי והיהודים הועברו מבית המשפחה למקומות מסתור אחרים. בפברואר 1944 פשטו אנשי גסטפו על ביתם של בני משפחת טן בום, בעקבות הלשנה. היהודים המסתתרים הצליחו להימלט אך בני משפת טן בום וכשלושים עובדיהם נלקחו לחקירה. לאחר עשרה ימי חקירה בסכוונינגן מת קספר, שהיה בן 84. אחותה של קורי, נולי, נעצרה גם היא, וכך גם אחיה וילם. וילם שוחרר אך מת זמן קצר לאחר מכן. נולי שרדה את המאסר. קורי ובטסי הוחזקו במאסר בסכוונינגן ולאחר שלושה חודשים הועברו למחנה הריכוז פיכט. בספטמבר 1944 גורשו למחנה הריכוז ראוונסבריק בגרמניה. בדצמבר 1944 מתה בטסי בגיל 59. קורי שוחררה שבועיים לאחר מכן וחזרה להרלם.
בטסי קורי תכננו את חזון שעליהן ליישם אחרי שחרורם ממחנה הריכוז: להקים בית לאנשים המחלימים מטראומת המלחמה. זמן קצר אחרי המלחמה קיימה קורי את הבטחתה לאחותה והקימה מרכז שיקום בבלומנדל, שם שיכנה פליטים ממחנות הריכוז וגם הולנדים ששיתפו פעולה עם הנאצים.
ב"קטעים ממחברותיי" כתבה טן בום: "סליחה היא המפתח לדלתות העוינות ולאזיקי השנאה. זה הכוח ששובר את שלשלות המרירות ומנפץ את אזיקי האנוכיות" . טן בום ייסדה מרכזי שיקום נוספים בהולנד. ב-1947 חזרה לגרמניה כדי להפגש עם השומרת מראוונסבריק שהתאכזרה במיוחד כלפי בטסי אחותה ולמחול לה.
טן בום יצרה בארצות הברית חברות ארוכת שנים עם אסירים בכלא סן קוונטין בקליפורניה. מערכות היחסים שיצרה ברחבי ארצות הברית הובילו אותה לעבור לגור במדינה, שם מתה בשנת 1983.
קורות חיים > הכרה

בשנת 1967 הכיר יד ושם בקורי טן בום בתור חסידת אומות העולם.
בשנת 1971 יצא לאור ספרה של טן בום, "המחבוא" (אנ'), בו תארה את חייה ואת פעילות ההצלה שלה ושל בני משפחתה.
בביתה של משפחת טן בום פועל מוזיאון טן בום המנציח את פעילות ההצלה של בני המשפחה.
לעברית תורגמו שלושה מספריה: "אסירה ובכל זאת" (1969), "המחבוא" (1978, 1997) ו"ניצחון המשיח".
ראו גם

הצלת יהודים במהלך השואה
הערות שוליים

↑  מאט ליבוביץ', שעת הצלה, באתר זמן ישראל, 24 בפברואר 2023
↑  מאט ליבוביץ', שעת הצלה, באתר זמן ישראל, 24 בפברואר 2023
| --- | --- |
בקרת זהויות :  NLI: 987007268817505171  PLWABN: 9810635877005606  BIBSYS: 90063799  BNE: XX5562001  BnF: cb127600048 (data)  BPN: 39000908  CiNii: DA00198600  GND: 118513389  ISNI: 0000 0001 0999 7802  LCCN: n79071041  LNB: 000078392  NDL: 00458463  NKC: jn20000700201  NLG: 273144  NLK: KAC200105030  NSK: 000238591  NTA: 069346712  RERO: 02-A012320227  SELIBR: 335701  SUDOC: 118628534  Trove: 990328  VIAF: 95161170   WorldCat (עם VIAF): 95161170 
העץ שניטע ביד ושם לכבוד חסידת אומות העולם קורי טן בום
קואורדינטות

קוֹאוֹרְדִּינָטוֹת (בעברית: שיעורים) הן קבוצת מספרים המציינת את מיקומו של גוף במרחב כלשהו. מערכת הקואורדינטות (או מערכת הצירים) שנקבעת כדי לתאר את המרחב היא שרירותית לחלוטין, אם כי בדרך כלל יש מספר מערכות קואורדינטות טבעיות שבהן נוח במיוחד לתאר מרחבים מסוימים.
קואורדינטות גאוגרפיות

בגאוגרפיה, ובפרט בטופוגרפיה, קואורדינטה היא מיקומה המדויק של נקודה על מפה שמורכבת מקווי אורך ורוחב. יש לציין שאף על פי שקווי האורך והרוחב יוצרים רשת שהיא שתי וערב (מערכת אורתוגונלית) לא מדובר בקואורדינטות קרטזיות בגלל העקמומיות של פני כדור הארץ.
הנקודה (a,b) מורכבת משני חלקים:
קואורדינטה a – מייצגת את קו הרוחב שבמפה.
קואורדינטה b – מייצגת את קו האורך שבמפה.
באמצעות הקואורדינטות a ו-b ניתן למצוא נקודה כלשהי על המפה (הנקודה שמחפשים מייצגת בדרך כלל מיקום של מקום שאותו אנו רוצים למצוא).
קואורדינטות יכולות להיות גם ביותר משני ממדים.
לדוגמה, בשלושה ממדים, הנקודה (a,b,c), מורכבת משלושה חלקים:
a – קו הרוחב.
b – קו האורך.
c – הגובה.
לעיתים משתמשים במפות טופוגרפיות ברשת קואורדינטות שתי-וערב שרירותית, שלא מבוססת על קווי אורך ורוחב.
קואורדינטות במתמטיקה

במתמטיקה, ובייחוד בגאומטריה יישומית, וכן בפיזיקה ובהנדסה, קואורדינטות או מערכת צירים היא מערכת בה לכל נקודה במרחב n-ממדי מותאמת קבוצה (סדורה) של מספרים (ברוב המקרים מדובר במספרים ממשיים, אך זה תלוי בהקשר). באופן פורמלי יותר, מערכת קואורדינטות על תחום X היא קבוצה (סדורה) של n פונקציות חלקות (כאשר n הוא ממד המרחב) מ-X אל הממשיים, כלומר:
או מנקודת מבט של אנליזה וקטורית,
כך שהתאמה זו מהווה דיפאומורפיזם בין X לתת-תחום ב- \mathbb {R} ^{n}.
אם המרחב הוא יריעה, ובפרט יריעה עקומה, לא תמיד ניתן למצוא מערכת קואורדינטות שתכסה באופן חלק את כל המרחב (אולם ניתן למצוא קבוצת מערכות קואורדינטות המכסות חלקים מהיריעה, שאפשר להדביק אותן באופן חלק באזורי החפיפה ביניהם). חבורות לי עוסקות, בין השאר, בקשר שבין מערכות הקואורדינטות בנקודות שונות של אותה יריעה.
במרחב אוקלידי, מערכת הקואורדינטות הבסיסית והטבעית ביותר היא קואורדינטות קרטזיות שמהווה גם בסיס ליניארי אורתונורמלי. זוהי מערכת הצירים הפשוטה והשימושית ביותר. במרחב אוקלידי מממד n, כל נקודה מתוארת באמצעות וקטור בעל n-רכיבים (במונחי תורת הקבוצות מדובר ב n-יה סדורה של n מספרים ממשיים), כאשר החיבור והכפל בסקלר מתבצעים רכיב-רכיב,
והמכפלה הפנימית היא המכפלה הסקלרית הסטנדרטית:
במערכת זו, וקטורי הבסיס הם מערכת אורתונורמלית קבועה שאיננה תלויה במיקום הנקודה במרחב. לכן אפשר להעתיק במערכת זו כל וקטור בצורה מקבילה לראשית. במרחבים כלליים יותר (ובפרט במרחבים עקומים) תכונה זו לא בהכרח נכונה.
קואורדינטות במתמטיקה > התמרת קואורדינטות

אף על פי שכל מערכת קואורדינטות תקנית היא שימושית עבור חישובים נומריים במרחב נתון, המרחב עצמו קיים בנפרד מהקואורדינטות. למעשה, הקואורדינטות מהוות רק תיאור מסוים (ובמידה מסוימת, שרירותי) של המרחב, וישנן תכונות של המרחב שאינן תלויות במערכת הקואורדינטות שנבחרה לתאר אותו, תכונות אלה נקראות אינווריאנטים של המרחב והדרישה לשימורן במשוואות המערבות וקטורים וגדלים הקשורים למרחב מוליכה לעקרון הקו-ואריאנטיות ולפיתוחו של חשבון הטנזורים. בגישה המקובלת, מתייחסים להתמרת קואורדינטות כאל טרנספורמציה פסיבית. כלומר: איננו משנים את העצמים עצמם, אלא רק את הצורה (או הבסיס) שבה מתארים אותם.
יהי V מרחב וקטורי (אזי הוא בפרט תחום או יריעה) ונניח שבנינו מעליו 2 מערכות קואורדינטות שונות:  \ (x^{1},\cdots ,x^{n}){\mbox{ and }}(y^{1},\cdots ,y^{n}). למעשה, לכל נקודה (או וקטור) במרחב יש לנו שתי הצגות שונות. כל הצגה תלויה בבחירת הבסיס. נניח שאנו רוצים לעבור מהצגה אחת לשנייה. יהי v וקטור ב-V, אזי
כאשר  \ \{{\hat {e}}_{(i)}\}_{i=1}^{n} ו  \ \{{\hat {f}}_{(j)}\}_{j=1}^{n} הם שני בסיסים שונים למרחב הווקטורי. נרשום את מטריצת המעבר ביניהם, M, באמצעות רכיביה:
נציב קשר זה בנוסחה הקודמת בה מתואר v על ידי הקואורדינטות המוגדרות לכל בסיס בהתאמה,
מאחר ש-f הוא בסיס נובע שבו יש ל-v הצגה יחידה ולכן נוכל להשוות את הסכומים איבר-איבר לפי מקדמים ולקבל ש
וזהו כלל ההתמרה של קואורדינטות של וקטורים. וקטורים שמותמרים לפי כלל זה נקראים "וקטורים קונטרה-וריאנטים" מאחר שהקואורדינטות מותמרות בצורה הפוכה לבסיס.
ראו גם

בגאוגרפיה
GPS
מערכת מידע גאוגרפי
במתמטיקה
אלגברה ליניארית
קואורדינטות (אלגברה)
אנליזה וקטורית
גאומטריה דיפרנציאלית
מטריצת יעקבי
יריעה
דיפאומורפיזם
הסכם הסכימה של איינשטיין
מפה של כדור הארץ המציגה את קווי האורך והרוחב המשמשים למיקום אזורים על הכדור
מערכת הקואורדינטות הקרטזית
קואורדינטות גאודטיות

קואורדינטות גאודטיות P(ɸ,λ,h)
קואורדינטות גאודטיות הן סוג של מערכת קואורדינטות אורתוגונלית עקמומית המשמשת בגאודזיה, ומבוססת על אליפסואיד ייחוס. הן כוללות קו רוחב גאודטי (צפון/דרום) ϕ, קו אורך (מזרח/מערב) λ וגובה אליפסואידי h (הידוע גם כגובה גאודטי ). השלשה ידועה גם בתור קואורדינטות אליפסואידיות של כדור הארץ (אין לבלבל עם קואורדינטות אליפסואידיות-הרמוניות או קואורדינטות אליפסואידיות ). לא מדובר בקואורדינטות קרטזיות בגלל העקמומיות של פני כדור הארץ. קואורדינטות גאוגרפיות מבוססות על מערכת צירים זו.
הגדרות

קו האורך מודד את זווית הסיבוב בין מרידיאן האפס לנקודה הנמדדת. לפי המוסכמה עבור כדור הארץ, הירח והשמש, הוא מתבטא במעלות הנעות בין 180°– ל־180°+. עבור גופים אחרים נעשה שימוש בטווח של 0° עד 360°. לשם כך, יש צורך לזהות מרידיאן אפס, הנקרא גם המרידיאן הראשי. בכדור הארץ הוא נקבע שרירותית מסיבות היסטוריות בעיירה גריניץ' שבאנגליה. עבור גופים אחרים, בדרך כלל מייחסים את המרידיאן הראשי למאפיין שטח קבוע. למשל, למאדים המרידיאן הראשי הוא המרידיאן העובר דרך המכתש Airy-0. ייתכן שמערכות קואורדינטות רבות ושונות יוגדרו על אותו אליפסואיד התייחסות.
קו הרוחב הגאודטי מודד כמה קרובה לקטבים או לקו המשווה נמצאת נקודה לאורך קו המשווה, והוא מיוצג כזווית מ-90°– עד 90°+, כאשר 0° הוא קו המשווה. קו הרוחב הגאודטי הוא הזווית בין המישור המשווני לקו הנורמלי לאליפסואיד הייחוס. בהתאם למידת הפחיסות של האליפסואיד, הוא עשוי להיות שונה במקצת מקו הרוחב הגאוצנטרי, שהוא הזווית בין המישור המשווני לקו ממרכז האליפסואיד. עבור גופים שאינם כדור הארץ משמשים במקום זאת המונחים קו רוחב פלנטוגרפי וקווי רוחב פלנטוצנטרי.
גובה אליפסואידי (או גובה אליפסואידי), הידוע גם כגובה גאודטי, הוא המרחק בין נקודת העניין למשטח האליפסואיד, המחושב לאורך הווקטור הנורמלי האליפסואידי; הוא מוגדר כמרחק עם סימן, כך שלנקודות בתוך האליפסואיד יש גובה שלילי. בים המלח, למשל, הגובה הזה הוא שלילי. בים, הגובה בדרכך כלל קרוב לאפס, לאור גאות ושפל הגובה יכול לקבל ערכים חיוביים ושליליים.
קואורדינטות גאודטיות לעומת גאוצנטריות

לקו הרוחב הגאודטי ולקו הרוחב הגאוצנטרי יש הגדרות שונות. קו רוחב גאודטי מוגדר כזווית בין המישור המשווני למשטח הנורמלי בנקודה על האליפסואיד, בעוד שקו הרוחב הגאוצנטרי מוגדר כזווית בין המישור המשווני לקו רדיאלי המחבר את מרכז האליפסואיד לנקודה על פני השטח. (ראה איור). בשימוש רגיל, המונח קו רוחב מתייחס לקו רוחב גאודטי. לדוגמה, קו הרוחב המשמש בקואורדינטות גאוגרפיות הוא קו רוחב גאודטי. הסימון הסטנדרטי עבור קו רוחב גאודטי הוא φ. אין סימון סטנדרטי עבור קו רוחב גאוצנטרי; סימונים נפוצים לדוגמה: θ, ψ, φ′.
באופן דומה, גובה גאודטי מוגדר כגובה מעל פני השטח האליפסואיד, נורמלי לאליפסואיד; ואילו גובה גאוצנטרי מוגדר כמרחק לאליפסואיד הייחוס לאורך קו רדיאלי למרכז הגאוגרפי. בשימוש נפוץ ללא פירוט, כמו בתעופה, המונח גובה מתייחס לגובה גאודטי (אפשר עם פירוט מיוחד, כגון בגבהים אורתומטריים ). גובה גאוצנטרי משמש בדרך כלל במסלולים סביב כדור הארץ, כמו במקרה של לוויינים מלאכותיים.
אם עבור יישום מסוים, ההשפעה של הבליטה המשוונית של כדור הארץ אינה משמעותית, (למשל, טיסת חלל בין-כוכבית ), ניתן לפשט את אליפסואיד כדור הארץ לכדור, ובמקרה זה קווי הרוחב הגאוצנטריים והגאודטיים מתלכדים והרדיוס הגאוצנטרי תלוי קווי הרוחב מפושט לממוצע גלובלי של רדיוס כדור הארץ (ראה גם: מערכת קואורדינטות כדורית).
הֲמָרָה

בהינתן קואורדינטות גאודטיות, ניתן לחשב את הקואורדינטות הקרטזיות הגאוצנטריות של הנקודה באופן הבא:
כאשר a ו- b הם הרדיוס המשווני ( חצי ציר ראשי ) והרדיוס הקוטבי ( חצי ציר קטן ), בהתאמה. N הוא הרדיוס האנכי הראשוני של העקמומיות, פונקציה של קו הרוחב ϕ :
לעומת זאת, חילוץ ϕ, λ ו- h מהקואורדינטות הקרטזיות יותר מורכב ומצריך בדרך כלל חישוב איטרטיבי שכן ϕ ו- h מעורבים הדדית דרך N :
כאשר  p={\sqrt {X^{2}+Y^{2}}}. קיימות שיטות מתוחכמות לביצוע המרה זו.
ראו גם

קואורדינטות גאודטיות מקומיות
דאטום (גאודזיה)
גאודזיקה על אליפסואיד
מערכת קואורדינטות פלנטרית
הערות שוליים

↑  National Geodetic Survey (U.S.).; National Geodetic Survey (U.S.) (1986). Geodetic Glossary. NOAA technical publications. U.S. Department of Commerce, National Oceanic and Atmospheric Administration, National Ocean Service, Charting and Geodetic Services. p. 107. נבדק ב-2021-10-24.
↑  Awange, J.L.; Grafarend, E.W.; Paláncz, B.; Zaletnyik, P. (2010). Algebraic Geodesy and Geoinformatics. Springer Berlin Heidelberg. p. 156. ISBN 978-3-642-12124-1. נבדק ב-2021-10-24.
↑  Hofmann-Wellenhof, B.; Lichtenegger, H.; Collins, J. (1994). GPS – theory and practice. Section 10.2.1. p. 282. ISBN 3-211-82839-7.
↑  "A guide to coordinate systems in Great Britain". Ordnance Survey. Appendices B1, B2. אורכב מ-המקור ב-2012-02-11. נבדק ב-2012-01-11.
↑  Osborne, P (2008). "The Mercator Projections" (PDF). Section 5.4. אורכב מ-המקור (PDF) ב-2012-01-18.
קמילה מנדס

| --- | --- |

מנדס, 2019
 לידה:  29 ביוני 1994 (בת 30) שארלוטסוויל, וירג'יניה, ארצות הברית ארצות הברית 
 שם לידה:  Camila Carraro Mendes 
 מדינה:  ארצות הברית 
 תקופת הפעילות:  מ-2014
 מקום לימודים:  American Heritage School  בית הספר לאמנויות ע"ש טיש 
 פרסים והוקרה:  פרס בחירת הנוער (2017)
 פרופיל ב-IMDb
 
קמילה קררו מנדס (באנגלית ופורטוגזית: Camila Carraro Mendes; נולדה ב-29 ביוני 1994) היא שחקנית אמריקאית, המוכרת בזכות תפקידה בתור ורוניקה לודג' בדרמת הנעורים "ריברדייל" (2017–2023) של רשת The CW.
ביוגרפיה

קמילה מנדס נולדה בשארלוטסוויל, וירג'יניה, להורים ברזילאים, ויקטור (מנהל עסקים) וג'יזל מנדס (דיילת אוויר). קמילה גדלה במיאמי, פלורידה. בהיותה בת שמונה התגרשו הוריה, והיא ואחותה הגדולה גדלו אצל אימן. אמה נולדה בפורטו אלגרה, בעוד אביה נולד בבירה ברזיליה. מנדס ומשפחתה החליפו את מקום מגוריהם פעמים רבות אך רוב ילדותה עברה עליה בפלורידה, שם למדה בבית הספר. בגיל עשר עברה לגור בברזיל למשך שנה. המשפחה התמקמה בסופו של דבר בדרום פלורידה, כאשר קמילה למדה בחטיבת הביניים. במאי 2016 סיימה את לימודיה בבית הספר לאמנויות על שם טיש באוניברסיטת ניו יורק.
קריירה

תפקיד המשחק הראשון שלה היה בפרסומת של חברת איקאה.
בשנת 2016 לוהקה מנדס לתפקיד ורוניקה לודג' בסדרת הנעורים "ריברדייל", של רשת The Cw.
בשנת 2018 קמילה כיכבה בקליפ לשיר "Side Effects", של להקת הצ'יינסמוקרס. בהמשך השנה, לוהקה לתפקיד בסרט "הדייט המושלם", בתפקיד שלבי אשר ישר ישירות לנטפליקס ב-12 באפריל 2019.
בשנת 2022 שיחקה בתפקיד ראשי בסרט "עושות נקמה" בתפקיד דראה טורס לצדה של מאיה הוק.
חיים אישיים

מנדס הייתה בזוגיות עם הצלם והבמאי איאן וואלאס מ-2013 עד 2017. באוקטובר 2018 החלה לצאת עם עמיתה לסדרה "ריברדייל", השחקן צ'ארלס מלטון, אך השניים נפרדו בדצמבר 2019.
בשנת 2023, היא חשפה שהיא יוצאת עם השחקן וכוכב האינטרנט רודי מנקוסו (אנ').
בראיון למגזין פיפל טענה מנדס כי היא "הותקפה מינית" במהלך תקופתה באוניברסיטת ניו יורק.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | הרומנטיקנית החדשה (אנ') | מורגן קרוז |  |
| 2019 | הדייט המושלם (אנ') | שלבי פייס |  |
| 2019 | Coyote Lake | אסתר |  |
| 2020 | פאלם ספרינגס | טאלה |  |
| 2020 | שקרים מסוכנים (אנ') | קייטי פרנקלין |  |
| 2022 | עשות נקמה | דראה טורס |  |
| 2024 | משודרג | אנה | גם מפיקה בפועל |
| 2024 | Música | איזבלה | גם מפיקה בפועל |
| TBA | American Sole | ג'ס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017–2023 | ריברדייל | ורוניקה לודג' | תפקיד ראשי (7 עונות); 136 פרקים |
| 2020 | משפחת סימפסון | טסה רוז | דיבוב; פרק: "The Hateful Eight-Year-Olds" |
| 2021–2022 | פיירפקס (אנ') | מלודי | דיבוב; 8 פרקים |
הערות שוליים

↑  BIOGRAPHY.COM, Camila Mendes Biography
| --- | --- |
בקרת זהויות :  GND: 1173171282  ISNI: 0000 0004 7474 1370  LCCN: no2017114165  MusicBrainz: 510bccff-bc6b-4051-9e71-3d07b83302cf  VIAF: 6626150470099304330003   WorldCat (עם VIAF): 6626150470099304330003
קתדרלת מריה הקדושה בפולה

קתדרלת מריה הקדושה ומגדל הפעמונים
קתדרלת מריה הקדושה בפולה או קתדרלת פולה היא קון-קתדרלה בפולה שבקרואטיה. הקתדרלה, יחד עם הבזיליקה האופרזיאנית בפורץ', היא אחת משני המושבים של הדוכסות הרומית-קתולית של פורץ' ופולה. הקתדרלה ממוקמת בצדו הדרומי של מפרץ פולה. האתר של הכנסייה שימש לפולחן דתי עוד מהתקופה הרומית והכנסיות הנוצריות הראשונות פה נבנו במאה ה-4 ובמאה ה-5.
היסטוריה

סביר להניח שבעבר היה במיקום של הכנסייה מקדש לאל יופיטר. חפירות ארכאולוגיות מצאו כי בתקופה אחרת היו פה גם מרחצאות רומיים, ובמהלך רדיפותיו של הקיסר דיוקלטיאנוס נוצרים מקומיים השתמשו במקום למפגשים סודיים.
במאות ה-4 וה-5 נבנתה במקום מערכת של מבנים. תחילה נבנתה במקום כנסייה קטנה שרוחבה מתאים לרוחב אולם הקתדרלה של ימינו, ולידה נבנתה כנסייה המוקדשת לתומאס הקדוש, ובתחילת המאה ה-5 שתי הכנסיות אוחדו לכנסיית אולם אחת. באמצע המאה ה-5, הכנסייה השתדרגה שוב לבזיליקה עם שלושה אולמות, עם אפסיס בחזית וצד אחורי שטוח לגמרי, אלמנטים שהיו פופולריים בצפון הים האדריאטי באותו זמן. מאוחר יותר בפטיסטריום בצורת צלב ומקום מגורים לבישוף תוכננו במקום, אך נהרסו כאשר מושב הדוכסות עבר לבזיליקה האופרזיאנית בפורץ'.
סביר להניח שהקתדרלה של היום מורכבת מהרחבה של כל המבנים שהיו קיימים בעבר. הקתדרלה המקורית מעוטרת בציורי קיר ובפסיפסי רצפה, ועם זאת, רק חלק קטן מהפסיפס שרד כיום.
הבישוף הראשון שישב בפולה היה אנטוניוס, ששמו הוזכר בין השנים 510-547. בתקופת שלטונו של הבישוף הנדגיס (857-862) נבנתה כניסה נוספת בקיר הדרומי של החומה. כיום הכניסה נחסמה אך עדיין נראים קווי המתאר שלה. הקתדרלה נפגעה קשות באש שהייתה בעיר במהלך פשיטה וונציאנית ב-1242. הקתדרלה שופצה במלואה במאה ה-15] ונוספו כלי הקודש הנמצאים בה כיום.
ב-1707 נבנה מגדל הפעמונים הבארוקי של הקתדרלה סמוך לבפטיסטריום מהמאה ה-5. האבנים ששימשו לבניית המגדל נלקחו מהאמפיתיאטרון הרומי הסמוך. החזית הקלאסית של הקתדרלה נבנתה בשנת 1712 כאשר החלו עבודות שיפוץ נרחבות של הקתדרלה שנגמרו ב-1924. הבפטיסטריום מהמאה ה-5 ככל הנראה נהרס ב-1885. פייטרו קנדלר, היסטוריון אוסטרי מהמאה ה-19, צייר כמה ציורים של הבפטיסטריום ששרדו עד היום, ואשר מראים שיש לו אגן טבילה משושה, אשר מזכיר את זה שבבזיליקה האופרזיאנית של פורץ'.
ב-1860 קבר ובו סרקופג אבן התגלה בכנסייה. בסרקופג הייתה קופסה מכסף המעוטרת בתיאורים של סנט הרמגורס וסנט פורטונטס, הבישופים של אקוויליה. בקופסה היו שרידי קודש קטנים שהאמינו שהיו השרידים של תומאס הקדוש, הפטרון של פולה ושל דוכסות פולה-פורץ'. השרידים ככל הנראה הובאו לכאן מקונסטנטינופול וכיום הם נמצאים במוזיאון לתולדות האמנות שבווינה.
הקתדרלה ניזוקה קשות בהפצצות של 1944 במלחמת העולם השנייה על פולה, אך שוחזרה ב-1947.
היסטוריה > שרידים

ב-1675 נמצאו חמישה סרקופגים מתחת למזבח הראשי. נאמר שהסרקופגים הכילו עצמות של מספר קדושים הקרויים ג'ורג', תיאודור, דמטריוס, באזיל ופלורה, יחד עם שרידיו של שלמה, מלך הונגריה ששלט בין השנים 1057-1081. איכשהו, רק השרידים של פלורה ושל המלך ההונגרי שלמה אושרו ואומתו.
פסיפס של מריה הבתולה בקתדרלת פולה
קציץ בשר

| --- | --- |
קציץ בשר מוגש עם רוטב
קציץ בשר מוגש עם רוטב
 
 מאכלים
 סוג:  roast, rolled roast 
 על שם:  לחם 
 מוצא:  גרמניה, צ'כיה 
 מרכיבים עיקריים:  בשר 
 
קְצִיץ בָּשָׂר (באנגלית: Meatloaf) הוא מאכל העשוי מבשר טחון (בדרך כלל בשר בקר, או שילוב של בשר בקר עם בשר כבש או בשר חזיר) מתובל, אשר מעוצב לצורת כיכר (בדומה לכיכר לחם) נאפה בתבנית אפייה - בין אם תבנית לחם או תבנית אחרת. המאכל מוגש לרוב כאשר הוא חם בתור המנה העיקרית, אך גם לעיתים מוגש בפרוסות כאשר הוא קר.
כיכרות של בשר טחון נאפו באירופה כבר במאה ה-5 והופיעו בספר הבישול הרומי "אפיקוס". המנה היא מנה מסורתית במטבח הגרמני, הבלגי וההולנדי, והיא קרובת משפחה של כדורי הבשר האיטלקיים. מקורו של קציץ הבשר האמריקאי הוא במנה בשם Scrapple - תערובת של בשר חזיר טחון וקמח תירס שהייתה נפוצה בקרב האמיש בפנסילבניה מאז המאה ה-18. הגרסה האמריקאית מוגשת עם קטשופ.
המנה

מתכוני קציץ בשר דומים למתכוני כדורי בשר, וההבדל העיקרי היא בעיצוב הבשר לפני בישולו. כדי להכין קציץ בשר, יש לערבב את הבשר הטחון עם חומר מאחד כמו ביצה ופירורי לחם, פיסות לחם רטובות או כל חומר אחר אשר יקנה לתערובת מרקם של בצק. אז אפשר להוסיף מלח, תבלינים וירקות קצוצים (בצל, פלפל, סלרי ואחרים). אפשר למלא את כיכר הבשר בביצים קשות, גבינה, ירקות, פטריות או כל שילוב שלהם.
ברחבי העולם > ארצות הברית

קציץ בשר היא מנה פופולרית בארצות הברית. בזמן השפל הגדול בישלו קציץ בשר כדי לחסוך בהוצאות מזון והשתמשו בבשר זול ושאריות מזון כדי להכינו, ואף הוסיפו לו דגנים כדי להגדילו. את קציץ הבשר מגישים עם רוטב או ירקות מוחמצים. במתכונים רבים יש לשפוך רוטב פסטה או רוטב עגבניות על כיכר הבשר כדי שייווצר קרום במהלך האפייה. בגרסה אחרת מצפים את קציץ הבשר במחית תפוחי אדמה ומטפטפים מעט חמאה ואז אופים בתנור.
ברחבי העולם > ישראל

מקור השם של מאכל הלוף הצה"לי הוא בשיבוש השם של מאכל זה.
ברחבי העולם > במטבח היהודי

קציץ הבשר היהודי ידוע בכינוי "קְלוֹפְּס". הוא יכול להיאכל חם או קר, ולעיתים מבושלות בו ביצים שלמות, כך שניתן להבחין בהן בעת שהוא נחתך לפרוסות.
בתרבות

בסדרת המשחקים "פיפוש" קלופס היה דמות שגילם פיפוש בסרטי הסטודנטים שלו.
בסדרה "דן ומוזלי" הייתה דמות שם בשם "קלופס" שאותה גילם הקומיקאי והשחקן ליאור כלפון.
הערות שוליים

↑  שמואל כהן, "המטבח היהודי של שמוליק כהן", הוצאת מודן, 82.
↑  Min far´s forloren Hare, FÅS IKKE BEDRE.
↑  Stefánia meatloaf.
↑  Рецепта за руло Стефани.
קרב כף הצפון

אוניית המערכה הבריטית דיוק אוף יורק שהשתתפה בקרב, בעת ליווי שיירה ארקטית
קרב כף הצפון (באנגלית: Battle of the North Cape) היה קרב ימי שנערך ב-26 בדצמבר 1943 ליד כף הצפון. בקרב טיבע הצי המלכותי הבריטי את סיירת המערכה שרנהורסט של הקריגסמרינה.